cyanic-selkie/wikianc huggingface dataset:
Προφήτης Ηλίας Λεμεσού
Ιστορία
Σύμφωνα με παλιά λεγόμενα και ιστορίες, μία εικόνα του Προφήτη Ηλία βρέθηκε από κάτοικο του χωριού Συκόπετρα, καθώς έσκαβε σε ένα περιβόλι κοντά στο ποταμό και κάτω από το βουνό. Η ανακάλυψη της εικόνας ερμηνεύτηκε ως κάπου είδους σημάδι από το ίδιο και την οικογένεια του με αποτέλεσμα την ανέγερση ενός εκκλησάκι αφιερωμένο στο Προφήτη Ηλία.
Το εκκλησάκι κτίστηκε σε λόφο ο οποίος βρισκόταν σε πλαγία του βουνού και στην οποία υπήρχε απρόσκοπτη και ανενόχλητη θέα σε μεγάλη απόσταση. Στη περιοχή εκεί κυριαρχούσε η όμορφη και χαμηλή έκταση γης ανάμεσα σε λόφους του ποταμού Άμαθου. Στην ίδια περιοχή όπου κτίστηκε το εκκλησάκι ο κάτοικός αυτό έκτισε το σπίτι του, με αποτέλεσμα αλλά μέλη από την οικογένεια του αλλά και κάτοικοι από τον χωριό Συκόπετρα να τον ακολουθήσουν, και έτσι σιγά σιγά να δημιουργείτε η κοινότητα του Προφήτη Ηλία.
Ονομασία
Ο οικισμός του Προφήτη Ηλία στο παρελθόν αποκαλείτο Λαμπίρης. Η ονομασία αυτή προέκυψε από το όνομα του Γάλλου πρόξενου στην Κύπρου, Λαπιέρ, που διατηρούσε τσιφλίκι στην περιοχή. Όταν ο Λαπιέρ εγκατέλειψε την Κύπρο, δώρησε το τσιφλίκι στον ιδρυτή του σημερινού οικισμού του Προφήτη Ηλία. Στη συνέχεια η περιοχή μετονομάστηκε από τον ιδρυτή του οικισμού, ο οποίος έκτισε την εκκλησία του προφήτη Ηλία μετά που βρήκε μια εικόνα του προφήτη σε ένα κοντινό ποταμό. μικρογραφία|313x313εσ
Εκκλησίες
Στη πιο προνομιούχα τοποθεσία σε αυτήν τη κοινότητα είναι μια μικρή εκκλησία χτισμένη αφιερωμένη στον Προφήτη Ηλία. Πρόκειται για ένα όμορφο κτίριο, χτισμένο με τοπικές πέτρες. Έχει σχήμα βασιλικής και δίρριχτη κεραμοσκεπή στέγη ναού. Το καμπαναριό βρίσκεται δίπλα στο ημικύκλιο που σχηματίζει ο νάρθηκας και πιθανόν να αποτελούσε την γωνία του βόρειου τοίχου πριν επεκταθεί η εκκλησίας.
Κατηγορία:Κοινότητες της Επαρχίας Λεμεσού Κατηγορία:Χωριά της Πιτσιλιάς
Γερανός
Η λέξη γερανός μπορεί να αναφέρεται:
Νεορεαλισμός (φιλοσοφία)
Νεορεαλισμός (ή νεορρεαλισμός ή νέος ρασιοναλισμός) είναι η φιλοσοφική κίνηση που εμφανίστηκε στις αγγλοσαξονικές χώρες κατά τον 20ό αιώνα ως αντίδραση κατά της εξάπλωσης του νεοεγελιανισμού, δηλαδή της ιδεοκρατικής μεταφυσικής.
Την πρώτη ομάδα των νεορεαλιστών απετέλεσαν το 1910 έξι Αμερικανοί καθηγητές της φιλοσοφίας, οι Ουίλιαμ Μόνταγκιου, Ραλφ Μπάρτον Πέρι, Έντουιν Χολτ, Γ. Μάρβιν, Ουόλτερ Πίτκιν και Έ. Σπάουλντινκ. Αυτοί στην αρχή δημοσίευσαν στο Journal of Philosophy το «Πρόγραμμα των 6 ρεαλιστών». Το 1912 δημοσίευσαν έναν τόμο, στον οποίο εξέθεταν τις φιλοσοφικές ιδέες τους με την επωνυμία «Ο Νέος Ρεαλισμός».
Κλάδοι
Με την πάροδο του χρόνου ο νεορεαλισμός διαχωρίστηκε σε δύο κλάδους:
Οι Αμερικανοί νεορεαλιστές ως προς τη ψυχολογική έρευνα ακολουθούν τη ψυχολογία της «συμπεριφοράς», η οποία και εξετάζει τη ψυχική ζωή θεωρώντας ότι αυτή ως σύνολο αντιδραστικών απαντήσεων σε ερεθισμούς, χωρίς να λαμβάνει υπόψη τα φαινόμενα της ψυχολογικής αυτοσυνειδησίας.
Κατηγορία:Επιστημολογικές θεωρίες Κατηγορία:Μονισμός
Σχόλιο (προγραμματισμός)
μικρογραφία|δεξιά|300px|Παράδειγμα [[πηγαίος κώδικας|πηγαίου κώδικα σε Java με σχόλια προλόγου σε κόκκινο χρώμα και εμβόλιμα σχόλια σε πράσινο χρώμα. Ο κώδικας του προγράμματος είναι σε μπλε χρώμα.]]
Στον προγραμματισμό, σχόλιο ονομάζεται μια δομή που χρησιμοποιείται για να ενσωματώνονται σημειώσεις προς τον προγραμματιστή στον πηγαίο κώδικα ενός προγράμματος υπολογιστή. Αυτές οι σημειώσεις μπορεί να είναι σημαντικές για τον προγραμματιστή αλλά συνήθως αγνοούνται από το μεταγλωττιστή ή το διερμηνέα. Τα σχόλια προστίθενται συνήθως για να κάνουν κατανοητό τον κώδικα ενώ η σύνταξη και οι κανόνες τους διαφέρουν και ορίζονται από κάποιο πρότυπο μιας γλώσσας προγραμματισμού.
Τα σχόλια μπορούν να χρησιμοποιούνται για πολλούς σκοπούς: από την προσθήκη βασικών περιγραφών στον κώδικα του προγράμματος, μέχρι την παραγωγή εξωτερικής τεκμηρίωσης. Τα σχόλια επίσης χρησιμοποιούνται για τη σύνδεση με συστήματα διαχείρισης πηγαίου κώδικα και άλλα εξωτερικά προγραμματιστικά εργαλεία.
Η ευελιξία των σχολίων συνήθως επιτρέπει ένα μεγάλο εύρος και ποικιλία πληροφορίας στον πηγαίο κώδικα, η οποία μπορεί να μην είναι πάντα χρήσιμη. Για αυτόν το λόγο, πολλοί σχολιαστές και αναλυτές λογισμικού υιοθετούν διάφορες "φιλοσοφίες" και κανόνες για τη σωστή χρήση των σχολίων.
Γενικά
Τα σχόλια συνήθως μορφοποιούνται σαν ενότητες σχολίων (block comments), γνωστά και σαν σχόλια προλόγου (prologue comments), ροές σχολίων (stream comments), σχόλια γραμμής (line comments) ή εμβόλιμα σχόλια (inline comments).
Οι ενότητες σχολίων αποτελούν μια περιοχή του πηγαίου κώδικα που μπορεί να καταλαμβάνει πάνω από μια γραμμές. Η περιοχή αυτή ορίζεται από ένα διαχωριστικό αρχής και ένα διαχωριστικό τέλους. Κάποιες γλώσσες προγραμματισμού (όπως η MATLAB) επιτρέπουν στις ενότητες σχολίων να βρίσκονται η μία μέσα στην άλλη, ενώ άλλες δεν το επιτρέπουν.
Τα σχόλια γραμμής είτε ξεκινούν με ένα διαχωριστικό σχολίου και συνεχίζονται μέχρι το τέλος της γραμμής, ή, σε κάποιες περιπτώσεις, αρχίζουν σε μια συγκεκριμένη στήλη (character line offset) του πηγαίου κώδικα και συνεχίζουν μέχρι το τέλος της γραμμής.
Κάποιες γλώσσες προγραμματισμού περιλαμβάνουν τόσο ενότητες σχολίων, όσο και γραμμές σχολίων, με διαφορετικά διαχωριστικά. Για παράδειγμα η C++ χρησιμοποιεί τα διαχωριστικά  και   στις ενότητες σχολίων της που μπορούν να καταλαμβάνουν πολλές γραμμές, και το διαχωριστικό   για τα σχόλια γραμμής. Άλλες γλώσσες υποστηρίζουν μόνο ένα είδος σχολίων. Για παράδειγμα τα σχόλια της Ada είναι σχόλια γραμμής: αρχίζουν με  και συνεχίζουν μέχρι το τέλος της γραμμής.
Χρήση
Υπάρχουν διαφωνίες σχετικά με τη σωστή χρήση των σχολίων - οι απόψεις διαφέρουν, πολλές φορές σε βαθμό που να συγκρούονται μεταξύ τους.
Περιγραφή του κώδικα
Τα σχόλια μπορούν να χρησιμοποιούνται για να συνοψίζουν τη λειτουργία του κώδικα ή να εξηγούν τις προθέσεις του προγραμματιστή. Σύμφωνα με αυτήν τη σχολή, η περιγραφή του κώδικα σε φυσική γλώσσα θεωρείται πλεονασμός - η ανάγκη για εξήγηση εκ νέου του κώδικα μπορεί να είναι σημάδι ότι αυτός είναι υπερβολικά πολύπλοκος και θα έπρεπε να ξαναγραφεί.
Τα σχόλια μπορούν επίσης να χρησιμοποιηθούν για να εξηγήσουν γιατί μια ενότητα κώδικα φαίνεται να μη συμμορφώνεται με συμβάσεις ή γνωστές καλές πρακτικές. Αυτό συμβαίνει ιδιαίτερα σε εγχειρήματα που έχουν πολύ λίγο χρόνο ανάπτυξης ή στη διόρθωση σφαλμάτων. Για παράδειγμα:
Αλγοριθμική περιγραφή
Κάποιες φορές ο πηγαίος κώδικας περιέχει μια νέα ή άξια αναφοράς λύση σε ένα συγκεκριμένο πρόβλημα. Σε αυτές τις περιπτώσεις, τα σχόλια μπορούν να περιέχουν μια περιγραφή της μεθοδολογίας. Αυτές οι εξηγήσεις μπορεί να περιέχουν διαγράμματα ή τυπικές μαθηματικές αποδείξεις. Αυτό μπορεί να αποτελεί επεξήγηση του κώδικα και όχι ξεκαθάρισμα των προθέσεών του - άλλοι άνθρωποι όμως που πρέπει να συντηρούν τον κώδικα μπορεί να θεωρούν σημαντική αυτήν την επεξήγηση. Αυτό μπορεί να ισχύει στην περίπτωση ιδιαίτερα εξειδικευμένων πεδίων ή σε σπάνια χρησιμοποιούμενες βελτιστοποιήσεις, δομές ή κλήσεις συναρτήσεων.
Συμπερίληψη πόρων
Στον πηγαίο κώδικα μπορούν να τοποθετηθούν λογότυπα, διαγράμματα (απλά και διαγράμματα ροής), σαν δομές τέχνης ASCII (ASCII art) σε σχόλια. Επιπλέον, σε σχόλια μπορούν να βρίσκονται κείμενα σχετικά με την πνευματική ιδιοκτησία του κώδικα. Στα σχόλια μπορούν να κωδικοποιηθούν και δυαδικά δεδομένα με μια διαδικασία γνωστή σαν "κωδικοποίηση δυαδικό-σε-κείμενο" ("binary-to-text encoding"), αν και κάτι τέτοιο δε συνηθίζεται γιατί προτιμώνται τα εξωτερικά αρχεία.
Αποσφαλμάτωση
Μια συνηθισμένη τακτική των προγραμματιστών είναι να απενεργοποιούν τμήματα κώδικα με τη χρήση σχολίων (αγγλικα: comment out), για να μην εκτελεστούν στο τελικό πρόγραμμα. Για παράδειγμα, κάποιος μπορεί να γράψει: Στον παραπάνω κώδικα φαίνεται ότι ο προγραμματιστής επέλεξε να απενεργοποιήσει την επιλογή της αποσφαλμάτωσης για κάποιο λόγο. Το συγκεκριμένο στυλ σχολιασμού είναι καταλληλότερο για αποσφαλμάτωση. Ένας μονός χαρακτήρας καθέτου μπροστά από το αρχικό διαχωριστικό είναι αυτό που ενεργοποιεί ή απενεργοποιεί τις ενότητες σχολίων.
Αυτόματη παραγωγή τεκμηρίωσης
τα προγραμματιστικά εργαλεία κάποιες φορές αποθηκεύουν την τεκμηρίωση και τα μεταδεδομένα στα σχόλια. Αυτά μπορεί να περιλαμβάνουν θέσεις για αυτόματη συμπερίληψη αρχείων επικεφαλίδας, εντολές που ορίζουν το χρωματισμό της σύνταξης του αρχείου, ή τον αριθμό της έκδοσης του αρχείου. Αυτά τα λειτουργικά σχόλια πολλές φορές ονομάζονται και σημειώσεις (annotations). Η διατήρηση της τεκμηρίωσης σε σχόλια στον πηγαίο κώδικα θεωρείται ένας τρόπος να απλοποιείται η διαδικασία της ανάπτυξης του λογισμικού και να αυξάνονται οι πιθανότητες να ακολουθεί η τεκμηρίωση τις αλλαγές στον κώδικα.
Παραδείγματα γεννητριών τεκμηρίωσης είναι το πρόγραμμα javadoc, που σχεδιάστηκε για χρήση με τη Java, το Ddoc για τη γλώσσα προγραμματισμού D, το PHPDoc για την PHP και το doxygen, που χρησιμοποιείται με τη C++, τη C, τη Java και την IDL.
Η C και η Visual Basic υλοποιούν ένα παρόμοιο χαρακτηριστικό που ονομάζεται "Σχόλια XML" ("XML Comments"), τα οποία διαβάζονται από το μηχανισμό IntelliSense από το μεταγλωττισμένο αρχείο (assembly) του .NET.
Ρυθμιστικές απόψεις
Υπάρχουν πολλές απόψεις σχετικά με τη σωστή χρήση των σχολίων σε πηγαίο κώδικα. Κάποιες από αυτές είναι άτυπες και βασισμένες σε προσωπικές προτιμήσεις ενώ άλλες δημοσιεύονται και προωθούνται σαν τυπικές οδηγίες.
Σημασία των σχολίων
Οι σχολιαστές τεχνικού περιεχομένου έχουν υποστηρίξει διάφορες απόψεις σχετικά με το αν και πότε τα σχόλια είναι απαραίτητα στον πηγαίο κώδικα. Κάποιοι από αυτούς πιστεύουν ότι ο κώδικας θα έπρεπε να γράφεται με όσο το δυνατό λιγότερα σχόλια, γιατί η λειτουργία του θα έπρεπε να είναι προφανής. Άλλοι πιστεύουν ότι πρέπει να τεκμηριώνεται εκτεταμένα (δεν είναι ασυνήθιστο πάνω από το 50% των χαρακτήρων κενού του πηγαίου κώδικα να βρίσκονται μέσα σε σχόλια).
Ανάμεσα στις δύο παραπάνω απόψεις βρίσκεται και η παραδοχή ότι τα σχόλια δεν είναι ούτε ωφέλιμα ούτε επικίνδυνα, αλλά αυτό που έχει σημασία είναι να είναι σωστά και να συμφωνούν με τον πηγαίο κώδικα ή να παραλείπονται αν είναι υπερβολικά μεγάλα, περιττά, δύσκολα στη συντήρηση ή γενικά δε βοηθούν.
Βαθμός λεπτομέρειας
Το πόσο λεπτομερές και περιγραφικό μπορεί να είναι ένα σχόλιο διαφέρει ανάλογα με το επιθυμητό κοινό και άλλους παράγοντες.
Για παράδειγμα, το εξής σχόλιο σε Java θα μπορούσε να ταιριάζει σε ένα εισαγωγικό κείμενο στον προγραμματισμό:
Αυτός ο βαθμός λεπτομέρειας όμως, δεν είναι κατάλληλος για κώδικα παραγωγής ή όταν ο κώδικας απευθύνεται σε πεπειραμένους προγραμματιστές. Αυτές οι απλοϊκές περιγραφές δε συμφωνούν με την αρχή ότι "Τα καλά σχόλια ... ξεκαθαρίζουν το σκοπό του κώδικα." Επιπλέον, σε επαγγελματικά περιβάλλοντα προγραμματισμού, ο βαθμός της λεπτομέρειας ορίζεται ανάλογα με τις επιχειρηματικές απαιτήσεις.
Στυλ
Υπάρχουν διαθέσιμες πολλές στυλιστικές εναλλακτικές λύσεις όσον αφορά το πώς φαίνονται τα σχόλια στον πηγαίο κώδικα. Στα μεγάλα εγχειρήματα, που περιλαμβάνουν μια ομάδα προγραμματιστών, το στυλ των σχολίων συμφωνείται πριν αρχίσει το εγχείρημα ή προκύπτουν από συμβάσεις ή από ανάγκες καθώς αυτό μεγαλώνει. Συνηθως οι προγραμματιστές προτιμούν στυλ που είναι ομοιόμορφα, δεν εμποδίζουν κατά τη χρήση τους, τροποποιούνται εύκολα και δύσκολα καταστρέφονται.
Τα παρακάτω κομμάτια κώδικα σε C δείχνουν ένα μικρό παράδειγμα σχετικά με το πόσο μπορεί να διαφέρουν στυλιστικά σχόλια, ενώ παρέχουν την ίδια πληροφορία:
Οι στυλιστικές παραλλαγές που χρησιμοποιούνται στον πηγαίο κώδικα μπορούν να επηρεαστούν από παράγοντες όπως οι προσωπικές προτιμήσεις ή η ευελιξία των προγραμματιστικών εργαλείων. Για παράδειγμα, η δεύτερη παραλλαγή μπορεί να μην προτιμάται από προγραμματιστές που δεν έχουν διορθωτές πηγαίου κώδικα που να μπορούν να αυτοματοποιούν τη στοίχιση και την εμφάνιση του κειμένου στα σχόλια.
Μια άποψη είναι η στοίχιση των αριστερών άκρων των σχολίων:
Σχόλια μέχρι το τέλος της γραμμής
Σύμφωνα με αυτήν την άποψη, αγνοείται όλο το κείμενο από τους χαρακτήρες ASCII // μέχρι το τέλος της γραμμής.
Μπορούν να επιλεγούν διαφορετικά στυλ για διαφορετικές περιοχές του κώδικα, από μεμονωμένες γραμμές μέχρι παραγράφους, ρουτίνες, αρχεία και προγράμματα. Αν η σύνταξη υποστηρίζει και σχόλια γραμμής και ενότητες σχολίων, μια προσέγγιση είναι η χρήση σχολίων γραμμής για μικρά σχόλια (δηλώσεις, ενότητες, διορθώσεις) και ενοτήτων σχολίων για την περιγραφή αφαιρέσεων υψηλού επιπέδου (συναρτήσεις, κλάσεις, αρχεία και μονάδες κώδικα).
Κάποια εγχειρήματα προσπαθούν να επιβάλουν κανόνες της μορφής "ένα σχόλιο ανά δέκα γραμμές". Αν και τέτοιοι κανόνες μπορούν να είναι αντιπαραγωγικοί όταν είναι πολύ αυστηροί, έχουν τη δυνατότητα να είναι ένα πρότυπο μέτρησης και ομοιομορφίας για όσους συμμετέχουν στο εγχείρημα.
Ετικέτες
Υπάρχουν κάποιες ετικέτες (tags) που χρησιμοποιούνται στα σχόλια για να βοηθούν την ανάλυση κάποιων συνηθισμένων θεμάτων. Αυτές οι ετικέτες συνήθως μορφοποιούνται με χρώματα στο διορθωτή και μπορεί να γίνει αναζήτησή τους με κλασικά προγραμματιστικά εργαλεία, όπως το εργαλείο grep του UNIX. Παραδείγματα συμβάσεων για ετικέτες:
Υπάρχει το πρόβλημα της συσσώρευσης των ετικετών καθώς περνάει ο χρόνος, για αυτό συνίσταται να περιλαμβάνεται η ημερομηνία και ο ιδιοκτήτης της ετικέτας στο σχόλια για να διευκολύνεται η παρακολούθησή της.
C
Το παρακάτω μέρος κώδικα σε C δείχνει τη χρήση των σχολίων προλόγου ή "ενοτήτων σχολίων" για την περιγραφή μιας εντολής υπό συνθήκη. Το σχόλιο εξηγεί βασική ορολογία και έννοιες και περιλαμβάνει μια μικρή υπογραφή του προγραμματιστή που έγραψε τον κώδικα. Το παραπάνω απόσπασμα είναι από το αρχείο  από τον πηγαίο κώδικα του πυρήνα Linux.
Κλασική BASIC
Αυτό το απόσπασμα κώδικα σε BASIC είναι ένα πλήρες πρόγραμμα στο οποίο τα σχόλια περιγράφουν τη λειτουργία του στους αρχάριους προγραμματιστές. Όταν εκτελεστεί, το πρόγραμμα τυπώνει συνέχεια (σε ατέρμονα βρόχο) τη λέξη "WIKIPEDIA" (χωρίς τα εισαγωγικά).
ColdFusion
Το ColdFusion χρησιμοποιεί σχόλια παρόμοια με αυτά της HTML/XML, αλλά αντί για δύο παύλες χρησιμοποιεί τρεις. Τα σχόλια ανιχνεύονται από τη μηχανή του ColdFusion και δεν εμφανίζονται στο φυλλομετρητή.
Fortran 90
Ο παρακάτω κώδικας σε Fortran δείχνει πώς χρησιμοποιούνται τα σχόλια σε αυτήν τη γλώσσα, με τα ίδια τα σχόλια να περιγράφουν βασικούς κανόνες μορφοποίησης.
Perl
Τα σχόλια γραμμής στην Perl, και σε άλλες γλώσσες σεναρίων, αρχίζουν με ένα σύμβολο δίεσης (#). Ένα σχόλιο στην αρχή, λέει στο σύστημα ποιόν διερμηνέα να χρησιμοποιήσει.
PHP
Τα σχόλια στην PHP μπορούν να είναι είτε στο στυλ της C++ (εμβόλιμα και ενότητες), ή στο στυλ της Perl. Το PHPDoc είναι ένα στυλ που μεταφέρθηκε από το javadoc και αποτελεί κοινό πρότυπο για την τεκμηρίωση κώδικα PHP.
Python
Τα σχόλια στην Python μπορεί να είναι μίας γραμμής ή πολλαπλών γραμμών χρησιμοποιούν το χαρακτήρα της δίεσης.
Σχολιασμός μιας γραμμής:(αρχίζει με το σύμβολο "#")
Σχολιασμός πολλαπλών γραμμών: (τα σχόλια βρίσκονται ανάμεσα σε τριπλά εισαγωγικά, μονά ή διπλά) Ο σχολιασμός πολλαπλών γραμμών στην Python χρησιμοποιείται από διάφορα προγράμματα για την παραγωγή τεκμηρίωσης.
Ruby
Τα σχόλια σε Ruby
Σχολιασμός μιας γραμμής: (η γραμμή αρχίζει με το σύμβολο "#")
Σχολιασμός πολλαπλών γραμμών: (τα σχόλια βρίσκονται μεταξύ των λέξεων-κλειδιών "begin" και "end")
SQL
Τα σχόλια στην SQL είναι μόνο μιας γραμμής, όταν χρησιμοποιούνται δύο παύλες: Η σύνταξη της Transact-SQL υποστηρίζει επίσης εναλλακτικούς τρόπους μορφοποίησης για τον ορισμό σχολίων. Μια μορφή αυτής της σύνταξης είναι ίδια με το στυλ "ενότητα σχολίων" που χρησιμοποιείται στη σύνταξη της C++ και της Java.
OCaml
Η OCaml χρησιμοποιεί σχόλια που μπορούν να περιέχονται σε άλλα σχόλια, κάτι που είναι χρήσιμο για το σχολιασμό μιας ενότητας κώδικα.
Εξωτερικοί σύνδεσμοι
Κατηγορία:Γλώσσες προγραμματισμού
Κιρέε
Το Κιρέε (κινιαρουάντα: Kirehe) ή Ρουσούμο (Rusumo) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Κιρέε. Βρίσκεται ανατολικά της Ρουάντα και νότια της Ανατολικής επαρχίας, περίπου 130 χιλιόμετρα νοτιοανατολικά της πρωτεύουσας Κιγκάλι.
Παραπομπές
Κατηγορία:Ανατολική Ρουάντα Κατηγορία:Πόλεις της Ρουάντα
Σταυροδρόμι Αχαΐας
Τοποθεσία
Βρίσκεται σε υψόμετρο 298 μέτρων και σχεδόν στο κέντρο του μικρού οροπεδίου της Βουντούχλας και της γεωγραφικής περιοχής της Τριταίας.
Ιστορία
Την 19/03/1961 αναγνωρίστηκε ως οικισμός και υπήχθη στην κοινότητα Ξηροχωρίου ενώ με το ΦΕΚ 216Α της 25/09/1968 ορίστηκε ως η έδρα της κοινότητας Ξηροχωρίου. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας, όντας η έδρα του, μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Στην ομώνυμη τέως κοινότητα Σταυροδρομίου (πρώην Ξηροχωρίου) υπάγονται και οι οικισμοί Ξηροχώρι, Πανουσαίικα και Ράχη.
Ονομάστηκε έτσι λόγω του ότι δημιουργήθηκε από κατοίκους των γύρω κοντινών χωριών οι οποίοι δημιούργησαν μόνιμες κατοικίες σε εκείνο το κομβικό σημείο πάνω στην Εθνική Οδό Πατρών-Τριπόλεως, γνωστή και ως "111", στην οποία καταλήγουν οι τοπικοί επαρχιακοί δρόμοι των χωριών της περιοχής. Αυτή η μετεγκατάσταση οδήγησε σταδιακά στη δημιουργία μόνιμου οικισμού.
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Τριταίας Κατηγορία:Δήμος Ερυμάνθου
Ινδός
Η λέξη Ινδός μπορεί να αναφέρεται:
Γκρέγκορ Μέντελ
Βιογραφία
Ο Γκρέγκορ Μέντελ γεννήθηκε στην πόλη Χάιντσεντορφ της τότε Αυστροουγγρικής Αυτοκρατορίας. Το ενδιαφέρον του για τις Φυσικές Επιστήμες εκδηλώθηκε αρκετά νωρίς. Κατά τη διάρκεια της παιδικής του ηλικίας ο Μέντελ εργάστηκε ως κηπουρός, ενώ σπούδασε για δύο χρόνια στο Φιλοσοφικό Ινστιτούτο του Όλομουτς. Το 1843 μόνασε στη μονή του τάγματος των Αυγουστινιανών στο Μπρυν (σημερινό Μπρνο, στην Τσεχία). Ο Μέντελ γεννήθηκε με το όνομα Γιόχαν, το όνομα «Γκρέγκορ» το έλαβε με την είσοδό του στη μοναστική ζωή. Χειροτονήθηκε ιερέας το 1847, ενώ το 1850 έδωσε εξετάσεις για τακτικός δάσκαλος, χωρίς όμως επιτυχία. Έναν χρόνο αργότερα στάλθηκε από τη μονή του στο Πανεπιστήμιο της Βιέννης για σπουδές φυσικής, χημείας, μαθηματικών, ζωολογίας και βοτανικής. Το 1854 επέστρεψε στο Μπρυν και δίδαξε Φυσικές επιστήμες στο Γυμνάσιο της πόλης. Στον κήπο της μονής του Μπρυν, ανάμεσα στα έτη 1856 και 1863, ο Μέντελ καλλιέργησε και μελέτησε περίπου 28.000 μπιζελιές. Τα πειράματα του οδήγησαν στη διατύπωση δύο νόμων σχετικά με τη κληρονομική διάδοση χαρακτηριστικών από γενιά σε γενιά φυτών. Αργότερα οι νόμοι αυτοί έγιναν γνωστοί ως 'νόμοι της Μεντελικής κληρονομικότητας' και αποτέλεσαν γενεσιουργό παράγοντα για την επιστήμη της Γενετικής.
right|thumb|Ο Γκρέγκορ Μέντελ - μνημείο στην πόλη [[Όλομουτς]] Η έλξη του Μέντελ προς τη βοτανική έρευνα βασιζόταν στην αγάπη του για τη φύση. Οι σημειώσεις του Μέντελ στο περιθώριο (πολύ πρόσφατων τότε) έργων του Κάρολου Δαρβίνου επιβεβαιώνουν την υπόθεση ότι παρακολουθούσε από κοντά τις εξελίξεις στον τομέα της βοτανικής, αγοράζοντας και μελετώντας πρόσφατα εκδοθέντα βιβλία. Σημειώνεται βέβαια πως δεν ενδιαφερόταν μόνο για τα φυτά, αλλά και για τομείς όπως η μετεωρολογία και οι θεωρίες της εξέλιξης.
Ο Μέντελ συχνά αναρωτιόταν για τον τρόπο που τα φυτά αποκτούσαν μη τυπικά χαρακτηριστικά. Κατά τη διάρκεια μιας βόλτας του στον κήπο του μοναστηριού, εντόπισε μια μη τυπική ποικιλία του μοσχομπίζελου (lathyrus odoratus). Το μεταφύτευσε δίπλα σε μια τυπική ποικιλία του φυτού και επιδίωξε να παρατηρήσει αν στην επόμενη γενιά θα υπήρχε κάποια αλλαγή των χαρακτηριστικών της. Διαπίστωσε ότι τα φυτά-απόγονοι διατηρούσαν τα βασικά χαρακτηριστικά των προγόνων τους, με άλλα λόγια δεν επηρεάζονταν από το περιβάλλον. Αυτό το απλό πείραμα αποτέλεσε γενεσιουργό αιτία για την ιδέα της κληρονομικότητας.
Το 1865 ο Μέντελ ανακοίνωσε σε δύο συναντήσεις της Φυσιογνωστικής Εταιρίας του Μπρυν τα αποτελέσματά του, τα οποία την ίδια χρονιά δημοσιεύθηκαν σε ένα άρθρο με τον τίτλο «Πειράματα επί του υβριδισμού των φυτών» (Experiments on Plant Hybridization). Ο Μέντελ έστειλε τα αποτελέσματά του στον Ελβετό Καρλ Βίλχελμ φον Νέγκελι, σημαντικό βοτανoλόγο της εποχής, ο οποίος όμως δεν τα θεώρησε σημαντικά. Το 1869 ακολούθησε και δεύτερη δημοσίευσή τους, όμως παρά τις προσπάθειές του, η σημασία της έρευνας του Μέντελ αγνοήθηκε (προσωρινά) από την επιστημονική κοινότητα.
Η εξέλιξη αυτή σίγουρα επηρέασε τον Αυστριακό μοναχό, καθώς αποφάσισε να εγκαταλείψει οριστικά τα πειράματά του (η αλήθεια είναι πως ίσως ούτε ο ίδιος είχε αντιληφθεί τη σημασία των αποτελεσμάτων του, καθώς θεωρούσε πως η εφαρμογή τους περιοριζόταν σε περιορισμένο αριθμό ειδών). Έκτοτε ασχολήθηκε με τη διοίκηση του μοναστηριού του Μπρυν μέχρι το θάνατό του, στις 6 Ιανουαρίου του 1884, από χρόνια νεφρίτιδα.
Ανακαλύπτοντας ξανά την εργασία του Μέντελ
Δεν ήταν παρά στις αρχές του 20ού αιώνα που αναγνωρίστηκε η σπουδαιότητα των ιδεών του Μέντελ. Το 1900, το έργο του ανακαλύφθηκε εκ νέου από τους Ούγκο Ντε Βρις (Hugo de Vries), Καρλ Κόρενς και Έριχ φον Τσέρμακ (Erich von Tschermak). Τα αποτελέσματά του σύντομα αντιγράφηκαν πιστά και βρέθηκε η γενετική σύνδεση. Οι βιολόγοι εστίασαν στη θεωρία, επειδή, αν και δεν μπορούσε να εφαρμοσθεί ακόμα σε πολλά φαινόμενα, προσπαθούσε να επιτύχει την κατανόηση σε γονοτυπικό επίπεδο της κληρονομικότητας, στοιχείο που πίστευαν ότι έλειπε από παλαιότερες μελέτες, οι οποίες επικεντρώνονταν σε φαινοτυπικές προσεγγίσεις. Η πιο σημαντική από αυτές τις μεταγενέστερες προσεγγίσεις ήταν η βιομετρική σχολή, του Καρλ Πήρσον (Karl Pearson) και του W.F.R. Weldon, η οποία βασίσθηκε σε πολύ μεγάλο βαθμό σε στατιστικές μελέτες φαινοτυπικών βιολογικών παραλλαγών. Η πιο ισχυρή αντίθεση σε αυτή τη σχολή προήλθε από τον Γουίλλιαμ Μπέιτσον (Willian Bateson), ο οποίος μάλλον ήταν αυτός που δημοσιοποιούσε περισσότερο από όλους σε εκείνη την πρώιμη εποχή, τα οφέλη της θεωρίας του Μέντελ (η λέξη «γενετική» και μεγάλο μέρος της ορολογίας του κλάδου ξεκίνησε από τον Μπέιτσον). Αυτή η διαμάχη μεταξύ των βιομετρητών και των Μεντελιανών ήταν εξαιρετικά ισχυρή τις πρώτες δύο δεκαετίες του 20ού αιώνα, με τους βιομετρητές να διεκδικούν την στατιστική και μαθηματική αυστηρότητα και οι Μεντελιανοί να διεκδικούν την καλύτερη κατανόηση της βιολογίας. Στο τέλος και οι δύο προσεγγίσεις συντέθηκαν στην σύγχρονη σύνθεση της εξελικτικής βιολογίας, κυρίως μέσα από το έργο του Ρόναλντ Φίσερ (Ronald Fisher) το 1918.
Τα πειραματικά του αποτελέσματα έγιναν αργότερα το αντικείμενο σημαντικών διαφωνιών. Ο στατιστικολόγος Ρόναλντ Φίσερ ανέλυσε τα αποτελέσματα της αναλογίας τού F1 (first filial) και βρήκε ότι ήταν κοντά στην ακριβή αναλογία 3 προς 1, γεγονός που προκαλεί δυσπιστία. Μόνο λίγοι θα κατηγορούσαν τον Μέντελ για επιστημονική παρανομία ή θα τα αποκαλούσαν επιστημονική απάτη -επανάληψη των πειραμάτων του κατέδειξε την ακρίβεια της υπόθεσής του- ωστόσο τα αποτελέσματα συνέχισαν να αποτελούν μυστήριο για πολλούς, παρόλο που συχνά παρατίθεται ως παράδειγμα της τάσης να συγκεντρώνουμε μόνο τις πληροφορίες εκείνες οι οποίες επιβεβαιώνουν την αρχική μας υπόθεση (confirmation bias) και γενικά υπάρχει η υποψία ότι μπορεί και να λογόκρινε τα αποτελέσματά του, διαφορετικά θα σκόνταφτε στο γενετικό δεσμό. Η τυποποιημένη βοτανική συγγραφική συντομογραφία Mendel εφαρμόζεται στα είδη που περιέγραψε.
Ο Μέντελ, ο Δαρβίνος και ο Γκάλτον
right|thumb|Προτομή του Mendel στο Mendel University of Agriculture and Forestry Brno, Δημοκρατία της Τσεχίας. right|thumb|Το Αυγουστινιανό Αββαείο του Σαιντ Τόμας στο Μπρνο Ο Μέντελ έζησε περίπου την ίδια εποχή με τον Βρετανό φυσιοδίφη Κάρολο Δαρβίνο (Charles Darwin)(1809-1882) και πολλοί φαντάστηκαν την ιστορική εξελικτική σύνθεση της φυσικής επιλογής του Δαρβίνου και της γενετικής του Μέντελ κατά τη διάρκεια της ζωής τους. Ο Μέντελ είχε διαβάσει μια γερμανική μετάφραση του βιβλίου Καταγωγής των ειδών του Δαρβίνου (όπως αποδεικνύεται από τα υπογραμμισμένα χωρία στο αντίγραφο στο μοναστήρι του), αφού τελείωσε το πείραμά του, αλλά πριν δημοσιεύσει την εργασία του. Ορισμένα χωρία της εργασίας του Μέντελ έχουν δαρβινικό χαρακτήρα, απόδειξη του ότι Η καταγωγή των ειδών επηρέασε το γράψιμο του Μέντελ. Ο Δαρβίνος δεν είχε αντίγραφο της εργασίας του Μέντελ, αλλά είχε ένα βιβλίο του Φοκ (Focke) με αναφορές σε αυτή. Ο πιο μεγάλος ειδικός εκείνης της εποχής στην κληρονομικότητα ήταν ο εξάδελφος του Δαρβίνου, Φράνσις Γκάλτον (Francis Galton), ο οποίος είχε μαθηματικές ικανότητες, οι οποίες έλειπαν από το Δαρβίνο και ο οποίος θα μπορούσε να είχε καταλάβει την εργασία, αν την είχε διαβάσει. Σε κάθε περίπτωση, η σύγχρονη εξελικτική σύνθεση δεν ξεκίνησε παρά τη δεκαετία του 1920, εποχή κατά την οποία η στατιστική είχε προχωρήσει αρκετά ώστε να μπορέσει να προχωρήσει με τη γενετική και την εξέλιξη.
Νεοχριστιανισμός
Ο νεοχριστιανισμός ήταν θρησκευτικοφιλοσοφική κίνηση που ξεκίνησε στην Ευρώπη από τη Ρωσία. Η κίνηση αυτή επεδίωκε τον συμβιβασμό των διαφόρων χριστιανικών ομολογιών με εξεύρεση κοινής βάσης συνεννόησης.
Αμυγδαλόπαστα
thumb|Σχήματα φρούτων φτιαγμένα από μάρτσιπαν. Η αμυγδαλόπαστα ή μάρτσιπαν (γερμ. Marzipan) είναι γλύκισμα, που παρασκευάζεται από μια εύπλαστη πρώτη ύλη (πάστα), η οποία προέρχεται από αμύγδαλα. Η ποιότητα είναι αντιστρόφως ανάλογη του ποσοστού ζάχαρης (άχνης κατά κανόνα) που προστίθεται. Συνήθως το απλό μάρτσιπαν έχει 50% περιεκτικότητα σε αμύγδαλο και 50% ζάχαρη, το ποιοτικό μάρτσιπαν (Edelmarzipan) τουλάχιστον αναλογία 70/30, ενώ η κορυφαία ποιότητα αποτελείται από 100% αμύγδαλα. Μπορούν να προστεθούν άλλα υλικά για μεταβολή του χρώματος ή της γεύσης, όπως φυστίκι Αιγίνης (στα διάσημα Mozartkugeln) ή ροδόνερο αντίστοιχα.
Νεοχριστιανισμός
Απαρχή της κίνησης υπήρξαν οι περί του Χριστιανισμού θεωρίες του Λέοντος Τολστόι, βασιζόμενες σε ατομιστική τελείωση, σε συμφωνία με την ηθική του χριστιανισμού που άρχισαν να δημιουργούν ένα σχετικό ρεύμα το 1890 στην Ευρώπη χωρίς όμως κάποια ουσιώδη μορφοποίηση ή αποτέλεσμα.
Αμυγδαλόπαστα
Στη σημερινή του μορφή προέρχεται από τις γερμανικές πόλεις της Βαλτικής. Ειδικά το Λύμπεκ είναι γνωστό για το Lübecker Marzipan, ένα προϊόν με αναλογία αμυγδάλου και ζάχαρης 90/10.
Νεοχριστιανισμός
Αναφορές
Κατηγορία:Θρησκευτική φιλοσοφία και δόγματα Κατηγορία:Χριστιανικά κινήματα
Αμυγδαλόπαστα
Η λέξη "μάρτσιπαν" προέρχεται από την ιταλική λέξη "marzapane", όμως για την περαιτέρω καταγωγή του ονόματος υπάρχουν διάφορες θεωρίες, από την ελληνική λέξη μάζα, μέχρι τη λατινική Marci Panis (το ψωμί του Μάρκου) και την περσική μαρσάμπαν.
Εξωτερικοί σύνδεσμοι
Κατηγορία:Γλυκά Κατηγορία:Γερμανικά επιδόρπια Κατηγορία:Ισπανική κουζίνα Κατηγορία:Χριστουγεννιάτικα εδέσματα
Οίκος του Μεκλεμβούργου
Ο Οίκος του Μεκλεμβούργου, γερμ. Haus von Mecklenburg, είναι μία οικογένεια της Βόρειας Γερμανίας, από τις πιο παλαιές στην Ευρώπη. Τα μέλη του Οίκου έγιναν δούκες του Μεκλεμβούργου και ένα από αυτά, ο Αλβέρτος, βασιλιάς της Σουηδίας (1364-89). Το Μεκλεμβούργο περιβαλλόταν από το Χόλσταϊν, το Λύνεμπουργκ (Αννόβερο), το Βρανδεμβούργο και την Πομερανία. Μέλος του Οίκου είναι και η Γιουλιάνα της Ολλανδίας (1948-80).
Ιστορία του Οίκου
Ιδρυτής είναι ο Νίκλοτ (12ος αι.), παγανιστής αρχηγό που είχαν οι Οβότριτες Σλάβοι. Ο γιος του Πρίμπισλαβ βαπτίστηκε χριστιανός και δέχθηκε να είναι υποτελής του Ερρίκου Γ΄ του λέοντος δούκα της Σαξονίας με αντάλλαγμα την αναγνώρισή του ως πρίγκιπα του Μεγάλου Πύργου, Mikla Burg, που έγινε Mecklenburg. Oι Οβότριτες ακολούθως εκγερμανίστηκαν. Το 1347 ο Αλβέρτος Β΄ κύριος του Μεκλεμβούργου αναβαθμίστηκε σε δούκα του Μεκλεμβούργου. Νυμφεύτηκε την Ευφημία των Μπγιέλμπο, εγγονή του Μάγκνους Γ΄ της Σουηδίας και ο γιος τους Αλβέρτος έγινε βασιλιάς της Σουηδίας.
Το μεγαλύτερο τμήμα διοικήθηκε ως Μεκλεμβούργο-Σβερίν, ενώ ένα τμήμα Ανατολικά διοικήθηκε ξεχωριστά ως Μεκλεμβούργο-Στρέλιτς. Το 1815 όλα τα δουκάτα, στο Συνέδριο της Βιέννης, αναβαθμίστηκαν σε μεγάλα δουκάτα. Με τη λήξη του Α΄ Παγκοσμίου Πολέμου το 1918 οι Γερμανικές ηγεμονίες καταργήθηκαν. Το 1901 ο Ερρίκος πρίγκιπας του Μεκλεμβούργου-Σβερίν νυμφεύτηκε τη Βιλελμίνη των Νάσσαου βασίλισσα της Ολλανδίας και η κόρη του Γιουλιάνα έγινε βασίλισσα της Ολλανδίας (1948-1980).
Εξωτερικοί σύνδεσμοι
Μεκλεμβουργου
Πολιτική της Μπελίζ
Πολίτευμα της Μπελίζ είναι η Βασιλευόμενη Κοινοβουλευτική Δημοκρατία στα πλαίσια της Κοινοπολιτείας. Αρχηγός του Κράτους είναι ο Βασιλιάς Κάρολος Γ΄ του Ηνωμένου Βασιλείου και εκπροσωπείται από τον Γενικό Κυβερνήτη, από το 1993 τον Κόλβιλ Γιανγκ. Αρχηγός της κυβέρνησης είναι ο Πρωθυπουργός. Από τις 12 Νοεμβρίου 2020 πρωθυπουργός είναι ο Τζόνι Μπρικένιο. Το πολιτικό σύστημα κυριαρχείται από δύο κόμματα, το Ενωμένο Κόμμα του Λαού και το Ενωμένο Δημοκρατικό Κόμμα.
Συνταγματικά κατοχυρώνεται η ελευθερία του λόγου, του Τύπου,καθώς επίσης και της πίστης. Η δικαστική εξουσία είναι ανεξάρτητη τόσο από την εκτελεστική όσο και από τη νομοθετική εξουσία. Η δικαιοσύνη βασίζεται στο αγγλικό δικαστικό σύστημα.
Παραπομπές
*
Δήμος Νυαγκατάρε
Ο Δήμος Νυαγκατάρε είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Νυαγκατάρε.
Κοινότητες
Ο Δήμος Νυαγκατάρε διαιρείται σε 14 κοινότητες:
Δείτε επίσης
ν Κατηγορία:Ανατολική Ρουάντα
Σχολές ΟΑΕΔ Κοζάνης
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Κλείσε τα μάτια
Κλείσε τα μάτια ήταν μια δραματική σειρά κοινωνικού περιεχομένου που προβλήθηκε από τον τηλεοπτικό σταθμό Mega Channel τη σεζόν 2002-2004, με τεράστια επιτυχία.
Το πρώτο επεισόδιο της σειράς προβλήθηκε την Πέμπτη 6 Μαρτίου 2003, ενώ το τελευταίο τη Δευτέρα 17 Μαΐου 2004.
Το σενάριο της σειράς επιμελήθηκε ο Χριστόφορος Παπακαλιάτης, ενώ τη σκηνοθεσία υπογράφει ο Χριστόφορος Παπακαλιάτης μαζί με τον Βασίλη Τσελεμέγκο.
Το τραγούδι των τίτλων «Τράβα Σκανδάλη», ερμήνευσε η Άλκηστις Πρωτοψάλτη, η οποία εμφανίστηκε και σε ένα επεισόδιο, ως ο εαυτός της. μικρογραφία|Οι πρωταγωνιστές της σειράς.
Υπόθεση
Ο Φίλιππος και ο Στέφανος είναι δύο κολλητοί που ζουν στην Αγγλία και αποφασίζουν να πάνε διακοπές στη Σύρο. Εκεί ο Φίλιππος γνωρίζει τη Μαρία, μια γυναίκα μεγαλύτερης ηλικίας και με τρία παιδιά στην ηλικία του, την οποία αμέσως ερωτεύεται, ενώ ο Στέφανος κάνει σχέση με μία από τις κόρες της, την Άννα, χωρίς κανείς να ξέρει για τη συγγένεια. Οι διακοπές τους όμως έχουν άδοξο τέλος αφού ο Στέφανος τυφλώνεται και γι'αυτό αναγκάζονται να μην επιστρέψουν ξανά στην Αγγλία αλλά να μετακομίσουν μόνιμα στην Ελλάδα. Όταν ξανασυναντώνται ο Φίλιππος με τη Μαρία ξεκινούν κρυφή σχέση. Εν τω μεταξύ ο Στέφανος δεν θέλει να συναντήσει ξανά την Άννα.
Στην Αθήνα ζουν μαζί με τον Γιώργο, ο οποίος φαίνεται να κρύβει ένα μεγάλο μυστικό. Λίγους μήνες μετά, η Μαρία αποφασίζει να διακόψει με τον Φίλιππο. Παράλληλα ο Στέφανος αποφασίζει να στείλει ένα γράμμα στην Άννα και πείθει τον Φίλιππο να το πάει ο ίδιος στην Αγγλία, όπου σπουδάζουν με τα αδέλφια της. Εκείνος γνωρίζει την αδελφή της, Χριστίνα, και καταλήγουν να κάνουν έρωτα, χωρίς ο Φίλιππος να ξέρει ότι η Χριστίνα είναι κόρη της Μαρίας και χωρίς να ξέρει η Χριστίνα για τη σχέση του Φίλιππου με τη μητέρα της. Η γνωριμία τους φέρνει τα πάνω - κάτω καθώς έτσι ο Στέφανος συναντιέται ξανά με την Άννα, η οποία είναι αρραβωνιασμένη, και ο Γιώργος με τον Παύλο, τον αδελφό των κοριτσιών, με τον οποίο διατηρούσε σχέση στο Λονδίνο. Ο Στέφανος με την Άννα παραμένουν φίλοι, ο Γιώργος με τον Παύλο όμως ζουν τον έρωτα τους κρυφά απ' όλους.
Λίγο καιρό μετά η Μαρία αποφασίζει πως δεν μπορεί να ζήσει χωρίς τον Φίλιππο. Ο έρωτάς τους αναζωπυρώνεται. Ο άντρας της βρίσκει τον Φίλιππο και τον απειλεί. Τότε η Χριστίνα μαθαίνει πως είναι έγκυος από τον Φίλιππο. Μετά από πολλές διακυμάνσεις αποφασίζει να κρατήσει το παιδί και γνωρίζει τον Φίλιππο στους γονείς της (βέβαια ήδη γνωρίζονται). Σε έναν καυγά της με τους γονείς της, η ίδια πάει να μείνει στον Φίλιππο και ανακαλύπτει μία βιντεοκασέτα απόδειξη για τη σχέση του Φίλιππου και της μητέρας της. Κάνει έκτρωση και συγχωρεί τη μητέρα της όσο μπορεί. Τα πράγματα περιπλέκει ακόμη περισσότερο ο πατέρας της που μπαίνει βίαια στο σπίτι της ενώ ήταν μέσα και ο Φίλιππος και η Μαρία (ήταν η νύχτα που παραδέχτηκαν την αλήθεια) κρατώντας όπλο και έχοντας αποφασίσει να σκοτώσει τον Φίλιππο, ο οποίος όμως στην προσπάθειά του να αμυνθεί τον τραυματίζει σοβαρά.
Αρκετούς μήνες μετά ο Φίλιππος έχει βγει από τη φυλακή, όπου είχε περάσει το καλοκαίρι, ο Στέφανος και η Άννα συζούν και ο Γιώργος με τον Παύλο έχουν χωρίσει. Ο Δημήτρης όμως, ένας ψυχικά διαταραγμένος ναρκομανής που γνώρισε ο Φίλιππος στη φυλακή, εισβάλει στη ζωή της Χριστίνας. Η Χριστίνα κάνει δεσμό μαζί του, παρά τις προειδοποιήσεις του Φίλιππου τον οποίο και δείχνει να μισεί. Εν τέλει ο Δημήτρης απαγάγει τη Χριστίνα, ο Φίλιππος προσπαθεί να τη σώσει και μετά από ένα κυνηγητό ο Δημήτρης αυτοκτονεί. Λίγους μήνες μετά ο Φίλιππος και η Χριστίνα περνούν ένα βράδυ μαζί. Ο ερχομός της Μαρίας όμως, η οποία ήταν εξαφανισμένη, ταράζει τα νερά. Η ίδια προσπαθεί να διώξει τον Φίλιππο από τη ζωή της κόρης της, φτάνοντας στα άκρα. Και μέσα σ' όλα η Χριστίνα ανακαλύπτει πως το βράδυ εκείνο έμεινε έγκυος.
Πέντε χρόνια αργότερα, η Χριστίνα ζει στο Λονδίνο μαζί με τον σύζυγό της και με τον γιο της, τον Άγγελο. Ο άντρας της και η Άννα όμως ξέρουν πως στην πραγματικότητα ο Άγγελος είναι γιος του Φίλιππου. Η Χριστίνα με την οικογένειά της επιστρέφει στην Αθήνα. Μένει μαζί με την Άννα και τον Στέφανο, ο οποίος έχει κάνει εγχείρηση και βλέπει πια κανονικά, που έχουν παντρευτεί και έχουν τη δική τους κόρη. Αυτό έχει ως αποτέλεσμα ο Στέφανος να μάθει την αλήθεια, την οποία λέει στον Φίλιππο. Ο Φίλιππος διεκδικεί το παιδί του. Η Χριστίνα του ζητάει να μη μάθει τίποτα ο Άγγελος. Ο Φίλιππος δέχεται υπό τον όρο να περνάει λίγο χρόνο μαζί του. Ο Φίλιππος απολαμβάνει τη ζωή με τον γιο του, ένα ξαφνικό γεγονός όμως που μόνο εκείνος γνωρίζει τον αναγκάζει να επιστρέψει στη Σύρο, όπου γνώρισε έξι χρόνια πριν τη Μαρία, η οποία ζει εκεί μόνιμα. Εν τω μεταξύ στην Αθήνα μετά από πολλές δοκιμασίες, ο Γιώργος και ο Παύλος καταλαβαίνουν πως δεν μπορούν να ζήσουν ο ένας χωρίς τον άλλον. Στη Σύρο ο Φίλιππος και η Μαρία περνάνε ένα βράδυ συζητώντας για τα παλιά. Εκείνος όμως είναι βαριά άρρωστος, κάτι που κρύβει απ' όλους. Ο Φίλιππος ζει τις τελευταίες του στιγμές στην Άνδρο. Η ταφή του γίνεται στην Αθήνα, όπου παρίστανται όλοι οι φίλοι του.
Η Μαρία ξυπνάει από έναν τρομερό εφιάλτη. Βρίσκεται στο παλιό της σπίτι και συζητάει με τον άντρα της. Του διηγείται το όνειρό της, το οποίο ήταν όλη η ιστορία. Στην πραγματικότητα ποτέ δεν γνώρισε τον Φίλιππο, ενώ τα παιδιά της σπουδάζουν στο Λονδίνο. Όλα ήταν ένα όνειρο. Ξαφνικά χτυπάει η πόρτα. Ένας εμφανίσιμος νεαρός συστήνεται στη Μαρία: "Γεια σας. Με λένε Φίλιππο".
Επισκόπηση σειράς
Η σειρά έκανε πρεμιέρα στην τηλεοπτική οθόνη την Πέμπτη 6 Μαρτίου 2003, ενώ η ώρα προβολής της ήταν στις 22:50. Από τον δεύτερο ως τον τρίτο κύκλο, η σειρά προβαλλόταν κάθε Δευτέρα στις 22:50, σημειώνοντας υψηλή τηλεθέαση.
Υποδοχή
Η σειρά αποτέλεσε μια από τις μεγαλύτερες επιτυχίες της σεζόν, σημειώνοντας υψηλά ποσοστά τηλεθέασης.Έλαβε και καλές κριτικές, οι οποίες επαίνεσαν τη σειρά για το ύφος της και τις ερμηνείες των ηθοποιών.
Το 2003 το Εθνικό Συμβούλιο Ραδιοτηλεόρασης επέβαλε στο Mega πρόστιμο 100 χιλιάδων ευρώ για την προβολή μιας σκηνής που έδειχνε ένα φιλί μεταξύ των αντρών πρωταγωνιστών. Ύστερα από κάποια χρόνια το πρόστιμο ακυρώθηκε.
Εξωτερικοί σύνδεσμοι
Κατηγορία:Ελληνικές τηλεοπτικές σειρές Κατηγορία:Τηλεοπτικές σειρές Mega Κατηγορία:Ελληνικές δραματικές τηλεοπτικές σειρές
Μάχη του ποταμού Τάρα
Η Μάχη του ποταμού Τάρα ήταν μία μάχη που έγινε το 1150 στον ποταμό Τάρα στα εδάφη του Μεγάλου Πριγκιπάτου της Ράσκας ανάμεσα στο πριγκιπάτο τους συμμάχους του Ούγγρους και την Βυζαντινή Αυτοκρατορία.
Αρχηγοί του στρατού του πριγκιπάτου ήταν οι Γκρντέσκα και Βούτσινα όπου ήταν οι στρατιωτικοί διοικητές του στρατού του Ούρος Β΄. Οι Βυζαντινοί κέρδισαν την μάχη και τον Σερβο-ουγγρικό στρατό, όπου πιάστηκαν και αιχμάλωτοι οι δύο στρατιωτικοί διοικητές τους. Οι κρατούμενοι αναφέρεται ότι μεταφέρθηκαν στην Σερδική.
Παραπομπές
Κατηγορία:Μάχες της Βυζαντινής Αυτοκρατορίας Κατηγορία:Μεγάλο Πριγκιπάτο της Ράσκας Κατηγορία:Βασίλειο της Ουγγαρίας
Θύσανοι
thumb|right|300px|Θύσανοι Οι Θύσανοι (Cirrus) αποτελούν επίσημη κατηγορία νεφών, σύμφωνα με τον Άτλαντα νεφών που εξέδωσε το 1957 ο W.M.O. η χρήση των οποίων γίνεται από τους μετεωρολόγους και απ΄ όλα τα Γραφεία Καιρού του Κόσμου.
Ως Θύσανοι χαρακτηρίζονται τα ανώτερα λευκά νέφη που φαίνονται σαν μεταξωτά. Μοιάζουν σαν οριζόντια λευκά φτερά ή σαν δέσμη από λεπτά και λευκά νήματα ή και σαν αλογοουρές. Πριν από την ανατολή και την δύση του Ηλίου έχουν χρώμα κιτρινοκόκκινο και όταν ο Ήλιος βρεθεί κάτω από τον ορίζοντα παίρνουν χρώμα καφέ. Είναι τόσο λεπτοί που αν βρίσκονται μπροστά από τον δίσκο του Ήλιου οι ακτίνες του δεν εξασθενούν. Όταν παρασύρονται από τους ανέμους γίνονται κατσαροί. Οι Θύσανοι σχηματίζονται σε ύψος 8.000 - 12.000 μέτρων με μικρή σχετικά οριζόντια έκταση. Αποτελούνται εξ ολοκλήρου από παγοκρυστάλλους. Με τα χαρακτηριστικά τους αυτά γνωρίσματα εύκολα ξεχωρίζουν από τα θυσανοστρώματα και τα υψιστρώματα. Η διεθνής σύντμησή τους είναι Ci.
Κατηγορία:Νέφη
Πατριάρχης Φραβίτας
Ο Φραβίτας (... - 490) διετέλεσε Πατριάρχης Κωνσταντινουπόλεως για τρεις μήνες, από τα τέλη του 489 ως τον Ιανουάριο του 490.
Πριν την εκλογή του, ήταν ιερέας του ναού της αγίας Θέκλας στον Γαλατά. Όταν πέθανε ο προκάτοχός του, Πατριάρχης Ακάκιος, ο Αυτοκράτορας Ζήνων διέταξε να μην εκλεγεί άμεσα διάδοχος, αλλά να τηρηθεί σαρανταήμερη νηστεία και να γίνουν δεήσεις στις εκκλησίες, ώστε να εκλεγεί ο καλύτερος. Άφησε μάλιστα στην ιερά τράπεζα κάποιου ναού λευκό χαρτί με τη σφραγίδα του και σφράγισε την εκκλησία, ζητώντας από τον Θεό να γραφεί εκεί το όνομα αυτού που πρέπει να εκλεγεί.
Ο Φραβίτας πλήρωσε τους φύλακες του ναού και έγραψε εκεί το όνομά του. Έτσι, όταν μετά τις σαράντα μέρες αποσφραγίστηκε ο ναός, ο Φραβίτας θεωρήθηκε θεοπρόβλητος Πατριάρχης και ανακηρύχθηκε πανηγυρικά. Κατά τη σύντομη Πατριαρχία του, έστειλε επιστολή στον Πατριάρχη Αλεξανδρείας Πέτρο Μογγό, στην οποία έλεγε ότι διακόπτει την κοινωνία με τον Πάπα Φήλικα Γ΄, και ίδια προς τον Πάπα, ότι αποκηρύσσει τον Πέτρο Μογγό.
Πέθανε στις αρχές του 490, πιθανότατα τον Ιανουάριο. Η απάτη περί την εκλογή του αποκαλύφθηκε μετά τον θάνατό του από τους φύλακες, τους οποίους εξαγόρασε. Κατόπιν αυτού, ο Αυτοκράτορας δεν αναμείχθηκε στην εκλογή του διαδόχου του.
Πηγές
Φραβίτας Κατηγορία:Βυζαντινοί του 5ου αιώνα Κατηγορία:Επίσκοποι του 5ου αιώνα
Μονόκερως
Ο όρος Μονόκερως μπορεί να αναφέρεται:
يونيكورن
Πρύμνη
Πρύμνη ή Πρύμη ή πρίμα (stern) ονομάζεται το πίσω μέρος του πλοίου όπου και αρχίζει η σύγκλιση των πλευρών μέχρι που ενώνονται.
Τα προς το μέρος της πρύμνης μέρη ονομάζονται πρυμναία (after) όπως είναι η πρυμναία δεξαμενή (after tank), το πρυμναίο κύτος (after hold), το πρυμναίο κατάστρωμα (after deck), πρυμναία δεξαμενή ζυγοστάθμισης (after peak) και γενικά το πρυμναίο τμήμα του πλοίου (after part).
Ανάλογα της μορφής κατασκευής της περί τα έξαλα διακρίνεται σε τέσσερις τύπους:
Τέλος στη πρύμνη φέρονται το όνομα πλοίου, ο λιμένας νηολογίου, η σημαία πλοίου, το βαρούλκο αγκύρας (στα οχηματαγωγά και αρματαγωγά) και οι ενδείξεις του πρυμναίου βυθίσματος (draught aft).
Εκφράσεις
Συνήθεις επίσημες ναυτικές εκφράσεις με τον όρο πρύμνη είναι:
Κατηγορία:Πλοίο Κατηγορία:Εκφράσεις
Κύκνος
Η λέξη Κύκνος μπορεί να αναφέρεται:
Α΄ Εθνική κατηγορία ποδοσφαίρου σάλας ανδρών Ελλάδας 2010-2011
Το πρωτάθλημα ποδοσφαίρου σάλας για την αγωνιστική περίοδο 2010–11 ήταν το 14ο στην ιστορία του θεσμού. Η Α' και η Β' Εθνική συγχωνεύτηκαν και το πρωτάθλημα έγινε με τη συμμετοχή δεκαέξι ομάδων, καθώς αρκετές ομάδες αποχώρησαν, με αποτελέσμα να απομείνουν στη Β' Εθνική μόλις τέσσερα σωματεία. Πρωταθλήτρια αναδείχθηκε η Αθήνα '90, ενώ στη Β' Εθνική υποβιβάσθηκαν η Αναγέννηση Θρακομακεδόνων, ο Ερμής Ραφήνας, το Ρέθυμνο και ο Αιακός Σαλαμίνας.
Α' φάση
Στην Α' φάση οι ομάδες χωρίστηκαν σε δύο ομίλους των οκτώ ομάδων. Οι τέσσερεις πρώτες προκρίθηκαν στη Β' φάση, οι ομάδες των θέσεων 5-7 συνέχισαν στα πλέι άουτ, ενώ οι τελευταίες υποβιβάστηκαν στη Β' Εθνική.
Β' φάση
Στη Β' φάση οι ομάδες που ήταν στον ίδιο όμιλο της Α' φάσης δεν αναμετρήθηκαν ξανά, και αντιμετώπισαν δύο φορές τις ομάδες του άλλου ομίλου.
Όμιλος 1–8
Ανάλογα με τη θέση τους στην Α' φάση, οι ομάδες ξεκίνησαν με μπόνους βαθμών: οι πρώτες (Αθήνα '90, Δούκας) με 3, οι δεύτερες (Μινώταυρος, Ολυμπιάδα) με 2, οι τρίτες (Γυπαετοί, Ηλιούπολη) με 1 ενώ οι τέταρτες (ΑΕΚ, Νέο Ικόνιο) χωρίς βαθμό. Όλες οι ομάδες συνέχισαν στα πλέι οφ με τα ζευγάρια να διομορφώνονται ως εξής: 1-8, 2-7, 3-6, 4-5.
Όμιλος play out
Ανάλογα με τη θέση τους στην Α' φάση, οι ομάδες ξεκίνησαν με μπόνους βαθμών: οι πέμπτες (Αίας Παλλήνης, Υπερίων) με 3, οι έκτες (Αιακός, Ρέθυμνο) με 2 και οι έβδομες (Πρωταθλητής, Σαλαμίνα) με 1 βαθμό. Οι δύο τελευταίες υποβιβάστηκαν στη Β' Εθνική.
Γ' φάση, play off
Στα Play off όλες οι σειρές κρίθηκαν στις 2 νίκες. Οι αγώνες ξεκίνησαν στις 2 Μαΐου και ολοκληρώθηκαν στις 9 Ιουνίου 2011.
Μικρός Τελικός
Η τρίτη θέση κρίθηκε σε έναν αγώνα.
Εξωτερικοί σύνδεσμοι
Α' Εθνική 2011 Κατηγορία:Εγχώρια ποδοσφαιρικά πρωταθλήματα 2010-2011 Κατηγορία:Α' Εθνική κατηγορία ποδοσφαίρου σάλας ανδρών Ελλάδας
Νυαγκατάρε
Παραπομπές
Κατηγορία:Ανατολική Ρουάντα Κατηγορία:Πόλεις της Ρουάντα
Κοινότητα Πεθελινού
Η κοινότητα Πεθελινού ήταν κοινότητα του νομού Σερρών. Λειτούργησε μέχρι το 1998 οπότε καταργήθηκε με την εφαρμογή του σχεδίου Καποδίστριας και εντάχθηκε στον Δήμο Στρυμώνα.
Συστάθηκε το 1930, ενώ μέχρι τότε ήταν μέρος της κοινότητας Γαζώρου. Διατηρήθηκε αμετάβλητη μέχρι το 1998 οπότε καταργήθηκε
Παραπομπές
Κατηγορία:Παλαιές κοινότητες της Ελλάδας Κατηγορία:Δήμος Εμμανουήλ Παππά
Οδός Εγνατία (Θεσσαλονίκη)
Η οδός Εγνατία, στην πραγματικότητα λεωφόρος, είναι ένας οδικός άξονας στο κέντρο της Θεσσαλονίκης. Ξεκινάει από την Πλατεία Δημοκρατίας και, διασχίζοντας το κέντρο καταλήγει στο Πανεπιστήμιο Μακεδονίας. Ως άξονας αποτελεί φυσική συνέχεια της οδού Μοναστηρίου και της λεωφόρου Κωνσταντίνου Καραμανλή. Διασταυρώνεται με σημαντικούς κεντρικούς άξονες, όπως η οδός Ίωνος Δραγούμη, η οδός Ελευθερίου Βενιζέλου, η οδός Αριστοτέλους, η οδός Καρόλου Ντηλ, η οδός Αγίας Σοφίας, η οδός Εθνικής Αμύνης, η οδός Αγγελάκη και η Λεωφόρος Γ' Σεπτεμβρίου. Από την οδό Καυταντζόγλου ξεκινά η Λεωφόρος Κωνσταντίνου Καραμανλή (πρώην Νέα Εγνατία).
Διαδρομή
Εγνατια
Κασσιόπη
Η ονομασία Κασσιόπη μπορεί να αναφέρεται:
Γεωγραφικοί προσδιορισμοί
Κατηγορία:Αποσαφηνίσεις ονομάτων
Γιάννης Παπασπύρου
Ο Γιάννης Παπασπύρου (1922 - 6 Ιουλίου 2010) ήταν Έλληνας οικονομολόγος και πολιτικός, που διατέλεσε δήμαρχος Πειραιώς την περίοδο 1982 - 1986.
Βιογραφία
Γεννήθηκε στον Πειραιά τον Οκτώβριο του 1922. Μετά τις σπουδές του στην Ανωτάτη Σχολή Εμπορικών Επιστημών ασχολήθηκε από πολύ νωρίς και έντονα με την πολιτική. Στην αρχή συμμετείχε στο αντιδικτατορικό μαθητικό κίνημα κατά της 4ης Αυγούστου. Στη διάρκεια της κατοχής ανέλαβε Πρόεδρος της «Πανσπουδαστικής Αθηνών» και για τη δράση του εκείνη διώχτηκε.
Παραλίμνιο Σερρών
Το Παραλίμνιο είναι οικισμός της περιφερειακής ενότητας Σερρών και ανήκει διοικητικά στον δήμο Εμμανουήλ Παππά.
Γιάννης Παπασπύρου
Βιογραφία
Το 1959 εκλέχθηκε δημοτικός σύμβουλος του Πειραιά όπου και διετέλεσε αναπληρωτής δήμαρχος καθώς και Πρόεδρος της Δημαρχιακής Επιτροπής. Στη περίοδο 1963-1964 διετέλεσε μέλος του Συνδέσμου Διπλωματούχων Οικονομολόγων Ελλάδος. Το 1964 εκλέχθηκε πρώτη φορά βουλευτής Πειραιώς και Νήσων με το κόμμα της Ένωσης Κέντρου. Τότε είχε λάβει και ενεργό μέρος στους δύο "ανένδοτους". Κατά τη διάρκεια της Δικτατορίας συνελήφθη δύο φορές, το 1967 και 1968, και εκτοπίστηκε στη Φολέγανδρο, στην Τήλο, καθώς και στο στρατόπεδο Μακρακώμης, απ' όπου και αφέθηκε ελεύθερος το 1971. Παρά ταύτα οργανώθηκε και ανέλαβε μέλος της διοικούσης επιτροπής του ΠΑΚ στη Ελλάδα.
Παραλίμνιο Σερρών
Διοικητικές μεταβολές
Η κοινότητα Παραλιμνίου αποτελεί κοινότητα του νομού Σερρών. Συστάθηκε το 1927, ενώ μέχρι τότε ήταν μέρος της κοινότητας Πεντάπολης. Λειτούργησε ως κοινότητα μέχρι το 1998 οπότε και καταργήθηκε με την εφαρμογή του σχεδίου Καποδίστριας και εντάχθηκε στον Δήμο Στρυμώνα.
Γιάννης Παπασπύρου
Βιογραφία
Μετά τη μεταπολίτευση υπήρξε από τα ιδρυτικά μέλη του ΠΑΣΟΚ. Το 1974 εκλέχθηκε Βουλευτής Α΄ Περιφέρειας Πειραιώς με το ΠΑΣΟΚ, του οποίου κατά τη δεύτερη βουλευτική επανεκλογή του (1977) εκλέχθηκε και μέλος του Εκτελεστικού Γραφείου. Ήταν υφυπουργός Εμπορίου στην κυβέρνηση Ανδρέα Παπανδρέου από τις 21 Οκτωβρίου 1981 έως τις 5 Ιουλίου 1982. Στις δημοτικές εκλογές του 1982 αναδείχθηκε δήμαρχος του Πειραιά όπου και υπηρέτησε μέχρι το 1986.
Ο Γιάννης Παπασπύρου ήταν μόνιμος κάτοικος Πειραιώς (Χατζηκυριάκειο).
Παραλίμνιο Σερρών
Διοικητικές μεταβολές
Σήμερα, με την εφαρμογή του σχεδίου Καλλικράτης, το Παραλίμνιο αποτελεί Δημοτική Κοινότητα του Καλλικρατικού Δήμου Εμμανουήλ Παππά και ο πληθυσμός του ανέρχεται σε 720 κατοίκους.
Γιάννης Παπασπύρου
Βιογραφία
Ο Γιάννης Παπασπύρου απεβίωσε στις 6 Ιουλίου του 2010 έπειτα από καρδιακή ανακοπή.
Πηγές
Κατηγορία:Έλληνες οικονομολόγοι Κατηγορία:Βουλευτές Πειραιώς και Νήσων Κατηγορία:Βουλευτές εκλεγμένοι με το ΠΑΣΟΚ Κατηγορία:Δήμαρχοι Πειραιά Κατηγορία:Έλληνες υφυπουργοί Εμπορίου
Παραλίμνιο Σερρών
Βυζαντινοί και νεότεροι χρόνοι
Το Παραλίμνιο είναι γνωστό στη βυζαντινή εποχή ως χωριό του "Βερνάρους". Επί της τουρκοκρατίας λεγόταν Βερνάρ, ονομασία που προέρχεται από τις λέξεις βερ=δώσμου και ναρ=ρόδι. Οι κάτοικοι του Παραλιμνίου είναι Θρακιώτες, Σαρακατσάνοι και Αρβανίτες.
Επίσης στο Παραλίμνιο, "ευρισκόμενο περι την Παραλιμνίαν εις το χωρίον Βερνάρους", μνημονεύεται Μονύδριο της Αγίας Βαρβάρας σε έγγραφο του 1304 ως ευκτήριος οικος, κτήμα της Μονής Προδρόμου του Μενοικίου όρους. Στη συνέχεια και μέχρι τα μέσα του 14ου αιώνος το Μονύδριο φέρεται ως μετόχι της ιδίας μονής και φαίνεται να έχει προσόδους από καλλιεργήσιμες εκτάσεις και από αλιευτικά σκάφη.
Παραπομπές
Κατηγορία:Χωριά του νομού Σερρών Κατηγορία:Δήμος Εμμανουήλ Παππά